**О Т Ч Е Т**

**ЗА ДЕЙНОСТТА НА НАРОДНО ЧИТАЛИЩЕ**

**„ИСКРА – 1931” с. СИМЕОНОВО**

**2018 г.**

**Председател на читалището : МИЛКА СТАМОВА СТОЯНОВА**

**Организатор дейности : МИЛЕНА ДОБРИНОВА ДОБРЕВА**

Създадено през 1931г.,вече Народно читалище „Искра – 1931” задоволява и обогатява културния живот на жителите на селата Симеоново и Асеново, запазва и пресъздава местните обичаи и традиции, способства за разширяване знанията на подрастващото поколение и възрастните хора, приобщаването им към ценностите и постиженията на науката, изкуството и културата. Хората трябва да чувстват, че в наше лице ще намерят помощ за техните културни и духовни потребности. С тяхна помощ ние се стараем да запазим и възродим обичаи, традиции и ритуали, съхранявайки и запазвайки ги за бъдещото поколение.

През изтеклата 2018г. секретаря Николина Кондова Петрова се пенсионира и на нейно място с обявен конкурс беше избрана Петя Колева Димитрова, но тя заемаше длъжността само 8 месеца, след което, пак след конкурс беше избрана Милена Добринова Добрева , но вече като организатор дейности, защото все още не е избрана в настоятелството.

Основните видове дейности на нашето читалище са библиотечна дейност, художествена самодейност и културно масова работа с населението.

Библиотеката ни разполага с 6063 тома детска, научно техническа и художествена литература, аудио и видео касети, снимков материал от всяко значимо събитие в живота и дейността на нашето читалище. През годината бяха бракувани 66 бр. износена и захабена остаряла литература , от които 55бр. при приемането на Петя Колева Димитрова , а след нейното напускане още 11 бр. липсващи и скъсани книги. Значимо намалява броят на читателите, а детската аудитория през лятото търси само книги по списък. Предпочитат компютрите за филми или игри. Възрастните обикновено търсят все нова и нова литература, защото тази която е по рафтовете е препрочитана по няколко пъти. Все по трудно става снабдяването с нова литература. През отчетния период библиотеката не е получила нито една книга.

Друг аспект от дейността на читалището е художествената самодейност и включването на най малките ни представители в изготвяне на програми и тържества. Традициите и тяхното съхранение и възраждане в естествен вид, винаги са били задача номер едно за читалищното ръководство. Изградената група за изворен фолклор пресъздава онази омайваща със своя колорит красота, която заслужава да бъде съхранена за идните поколения.

През изминалия период читалището е взело дейно участие в организирането и провеждането на редица културни мероприятия , свързани с участието на самодейците в различни празници от местния и национален културен календар- бабин ден, първи март- ден на самодееца и откриване на новия творчески сезон, осми март, Великден , общинския празник ”За хляба наш”, денят на детето 1 юни, коледно новогодишни концерти. Вече няколко години селото ни е домакин на общинския празник „ За хляба наш” , който се провежда в рамките на десетдневката на дните на община „Тунджа”. На този празник самодейците представят живота на зрънцето от засяването до изпичането на хляба. Организира се и изложба на хляб и хлебни изделия под надслов „От сръчните ръце на Симеоновки”.

През 2016г. беше открита етнографската сбирка към нашето читалище. Експонатите бяха събрани като дарения от цялото село,всеки разрови старите скринове и долапи за да подредим изложбата. За по добрата комуникация сме подготвили разходка на желаещите да се запознаят с бита и обичаите на нашите предци , като разказваме за начина и сформирането на изложбата.

През изтеклия период читалището се ръководеше от настоятелство от 5-тима членове с председател Милка Стамова Стоянова, секретар Николина Кондова Петрова, членове Румяна Славова Илчева, Желязко Колев Тонев и Митра Колева Василева и проверителна комисия от 3- рима членове с председател Керанка Желязкова Минчева и членове Мария Колева Дюлгерова и Кина Минчева Желева. Членовете на настоятелството работят заедно и благодарение на дружната си работа се радват на добрите си взаимоотношения с ръководството на община „Тунджа”, с кметството и дарителите. При всички мероприятия винаги сме чувствали помощта на нашите дарители и приятели: ЕТ „Стожер” със собственик Стоян Ив. Стоянов, ЕТ „ Човека” – Димитър Ив. Димитров, ЕТ „ Невега и сие”- Нено Станев, ЕТ „ Самурай” – Димитър Ив. Василев, ЕООД „Биосим” – Илчо Ат. Илчев, Добри Тод. Добрев, СД „Жого -98”- Живко Минчев и Георги Недялков и Костадин Байчев. Без тяхната финансова и материална подкрепа ние не бихме могли да постигнем нещо съществено.

Независимо, че базата ни е голяма, ние и до днес не разполагаме с озвучителна техника и музикални инструменти, което пък от своя страна винаги е било основен проблем при провеждането на всяко мероприятие през годината, проблем за който винаги заплащаме солидни суми.

Уважаеми членове на читалището в общи линии ви представих читалищната дейност през 2018г., в която аз лично участвах само 2 месеца. Надявам се през 2019г. с общи усилия да продължим да развиваме и обогатяваме тази дейност.

Изготвил : ………………………………..

/Милена Добринова Добрева/

Председател : …………………………….

/Милка Стамова Стоянова /

**КУЛТУРЕН КАЛЕНДАР**

за мероприятия и чествания на празници от местно, общинско и национално значение през 2019 год.

в Н Читалище „Искра-1931” с.Симеоново общ. „Тунджа”

обл. Ямбол

**месец януари**

21.01 - Бабин ден- ден на родилната помощ- съвместно

с жените и медицинските работници от селото.

Самодейците заедно с медицинския фелдшер

пресъздават традиционният ритуал за този ден.

**месец февруари**

14.02 - Тържествено зарязване на лозите в лозята заедно с

мъжете и самодейците от селото.

19.02 - Обесването на Васил Левски. Витринен кът за живота

и делото му.

**месец март**

01.03 - Празник по повод деня на самодееца. Конкурс за

най-красива мартеница - изложба на мартеници във

фоайето на читалището.

03.03 - Честване 3 март - освобождението на Р България

от османско робство.

08.03 - Международен ден на жената - празник посветен

на жената и майката, с участието на всички жени от

селото.

**месец април**

Участие на самодейните колективи в пролетния

празник на хармонията и красотата „От Цветница

До Гергьовден” в с.Генерал Инзово.

Великденски празник в с.Симеоново, с участието

на самодейците от читалището с песни и хора

на площада.

Подготовка и провеждане на общински празник

„За хляба наш” изложба в читалището на хляб и

хлебни изделия.

Концерт на самодейците на читалището за всички

гости от селото, общината и областта.

**месец май**

15.05- „Вечер на героите“ - честване по повод 75г. от

разстрела на симеоновските антифашисти.

24.05- Ден на славянската писменост и култура – витринен

кът за делото на Солунските братя - Кирил и Методий.

**месец юни**

01.06- Международен ден на детето - детски празник под

надслов „Щастливо детство при баба в с.Симеоново”.

Празник за всички деца гости на селата Асеново и

Симеоново.

Откриване на жътвената кампания с тържествено

зажънване с участието на женска певческа група и

гости от общината и областта.

„Здравей лято” - откриване на лятната работа с децата.

Участие на самодейците на конкурса „Славееви нощи”

в град Айтос.

**месец юли**

Организиране и провеждане на среща с децата от

селото в библиотеката под надслов „ Пътешествие в

света на приказките”.

**месец август**

**„**Умни, активни и забавни” -организиране на

викторини, забавни и образователни игри,

разнообразни дейности с децата, включващи игри на

открито и тихи игри.

**месец септември и октомври**

**месец ноември**

01.11 - Честване Денят на народните будители подготовка

на групите за Коледа.

**месец декември**

Подготовка на групите за Коледно-новогодишните

празници.

24.12 - Коледно-новогодишен концерт.